open-index/open-wikipedia-markdown huggingface dataset:
Ֆրանսուա Վիկտոր Ալֆոնս Օլար

**Ֆրանսուա Վիկտոր Ալֆոնս Օլար**, (, ), ֆրանսիացի պատմաբան։

## Կենսագրություն
Ծնվել է Ֆրանսիայի Շարանտ գավառի Մոնբրոն համայնքում։ 1867 թվականին ընդունվել է Փարիզի Բարձրագույն Նորմալ դպրոց։ 1877 թվականին ստացել է գրականության դոկտորի աստիճան՝ Գայ Ազինի Պոլիոնի մասին լատիներեն և Ջակոմո Լեոպարդի՝ ֆրանսերեն լեզուներով դիպլոմային աշխատանքների համար։

Ապա անցել է պատմության ուսումնասիրության և ձեռք բերել համբավ ֆրանսիական հեղափոխության դարաշրջանում խորհրդարանական պերճախոսության ուսումնասիրության համար՝ Les orateurs de la Constituante (1882) և Les orateurs de la Legislative et de la Convention (1885): Նա զբաղեցրել է Փարիզի քաղաքապետարանի կողմից Սորբոնում հիմնադրված հեղափոխության պատմության բաժինը։ 1884 թվականից «La Justice» ամսագրում Santhonax կեղծանունով սկսել է տեղադրել քննադատական և պատմական ակնարկներ։ 1887 թվականից ղեկավարել է «Ֆրանսիական հեղափոխության» պատմական ամսագիրը։

1901 թվականին հրապարակել է իր «Ֆրասնսիական հեղափոխության քաղաքական պատմություն» աշխատությունը։ Դա հիմնականում ժողովրդավարության և հանրապետության պատմությունն է։ Նա չի անդրադարձել հեղափոխության ո՛չ դիվանագիտական, ո՛չ ռազմական կողմերին, և իր ներքին պատմության մեջ չի շոշափել սոցիալական, տնտեսական, ֆինանսական և եկեղեցական կողմեր՝ կենտրոնանալով միայն քաղաքականության պատմության վրա։ Ըստ էության՝ նա ընդհանրապես չի օգտագործել հուշեր՝ որպես քիչ հավաստի աղբյուր, և հիմնականում հիմնվել է ժամանակակից թերթերի և հսկայական քանակությամբ արխիվային նյութերի վրա։ Նա փորձել է իր աշխատություններով ցույց տալ, թե ինչպես պատմական մեթոդները օգտագործել
կրքերով և լեգենդներով աղավաղված դարերի ուսումնասիրման համար։

1924 թվականի դեկտեմբերի 6-ից դարձել է Ռուսաստանի գիտությունների ակադեմիայի թղթակից անդամ՝ պատմական գիտությունների ուղվածությամբ, ապա՝ ԽՍՀՄ ԳԱ թղթակից անդամ։

## Ծանոթագրություններ

## Գրականություն
* 
* 

Կատեգորիա:ԽՍՀՄ ԳԱ արտասահմանյան անդամներ
Կատեգորիա:Պատվո լեգեոնի շքանշանի ասպետներ
Կատեգորիա:Ռուսաստանի ԳԱ թղթակից անդամներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի լրագրողներ
Կատեգորիա:Ֆրանսիացի հասարակական գործիչներ
Կատեգորիա:Ֆրանսիացի պատմաբաններ
Հին քաղաք (Զամոստիե)

**Զամոստիեի հին քաղաք** (), Զամոստիե (Զամոշչ) քաղաքի ամենահին պատմական շրջանը։ Տարածքը Լեհաստանի Համաշխարհային ժառանգության օբյեկտ է (ավելացվել է 1992 թվականին)։ Ըստ ՅՈՒՆԵՍԿՕ-ի տվյալների՝ դրա արժեքավոր է որպես «16-րդ դարի վերջին Վերածննդի քաղաքի պլանավորման հիանալի օրինակ, որը պահպանել է իր սկզբնական ձևավորումը և առանձնահատուկ հետաքրքրություն ներկայացնող շենքեր` միախառնելով Իտալիայի և Կենտրոնական Եվրոպայի ճարտարապետական ավանդույթները»։ Միջնադարյան քաղաքն ունի 75 հա տարածք և գտնվում է 200 հա մակերես ունեցող պահպանվող տարածքում։

Շրջանը Լեհաստանի պաշտոնական ազգային պատմական հուշարձանն է (*Pomnik historii*) 1994 թվականի սեպտեմբերի 16-ից։ Այն ընդգրկված է Լեհաստանի ազգային ժառանգության ցանկում։
thumb|Զամոստիե հին քաղաքի քարտեզը

## Պատմություն
Զամոստիեն վերակառուցվել է 16-րդ դարի վերջին՝ «իդեալական քաղաքի» իտալական տեսության համաձայն։ Նոր քաղաքի կառուցումը նախաձեռնել է հետման Յան Զամոյսկին։ Այն իրականացվել է ըստ ճարտարապետ Բեռնարդո Մորանդոյի նախագծի։ Քաղաքը Վերածննդի մոդել է՝ Կենտրոնական Եվրոպայի քաղաքային ավանդույթներով ձևավորված մաներիզմի խառնուրդով։ Քաղաքն ունի կամարների շարք, որոնք շրջապատում են հրապարակները։

Քաղաքում գործում են մի շարք թանգարաններ՝ Զամոստիե թանգարանը, Ամրաշինական կառույցների և զենքի «Արսենալ» թանգարան, Կրոնի թանգարան, Ճանապարհների և կամուրջների կառուցման տեխնոլոգիաների թանգարան, Զամոստիեի հրեաների «Սինագոգ» կենտրոն, բաստիոն։ Գործում են ցուցահանդեսներ՝ Զամոստիեի պատկերասրահ, լուսանկարների «Ռատուշա» ցուցահանդես և այլն։

## Հուշարձաններ
thumb|Քաղաքապետարանի շենքը Զամոստիեում
Ճարտարապետ Մորանդոն քաղաքը նախագծել է վեցանկյանի տեսքով։

Զամոստիեի շրջանում կա մոտ 200 հուշարձան, այդ թվում՝ Զամոստիեի քաղաքապետարանը, Զամոստիեի տաճարը, սինագոգը, Զամոստիեի ակադեմիան և Զամոստիեյի պալատը։

Հին քաղաքը շրջապատված է Զամոսցի ամրոցի մնացորդներով։ Քաղաքն ունի հետևյալ հուշարձանները՝

* Զամոստիեի երեխաներ հուշաքար, Ակադեմիական փողոց,
* Հովհաննես Պողոս Երկրորդի արձան,
* Յան Զամոյսկու արձան,
* Դավիթ Սաղմոսերգուի արձան,
* «Կատին 1940» հիշատակի խաչ։

## Ծանոթագրություն

## Արտաքին հղումներ
* Old City of Zamość at unesco.org
* Map at unesco.org
* Old City of Zamość - The Pearl of the Renaissance at poland.travel
*  Stare Miasto w Zamościu (1992)  at www.poland.gov.pl
* Stare miasto w Zamościu at Narodowy Instytut Dziedzictwa
* Map of the Zamość Old Town at Narodowy Instytut Dziedzictwa

Կատեգորիա:Համաշխարհային ժառանգություն Լեհաստանում
Բոլոր սրբերի եկեղեցի (Բլիզնե)

**Բոլոր սրբերի եկեղեցի** (), կաթոլիկ եկեղեցի, որը գտնվում է Լեհաստանի Ենթակարպատյան վոևոդության Բժոզուվսկի պովյատի Յասենիցա-Ռոսելնա գմինայի Բլիզնե գյուղում։ 15-րդ դարի փայտե գոթիկայի ճարտարապետական հուշարձան, որ ներառվել է ՅՈՒՆԵՍԿՕ-ի Համաշխարհային ժառանգության ցանկում և «Փայտե ճարտարապետության ճանապարհ» տուրիստական ուղում։

Բլիզնեի միջնադարյան փայտե ճարտարապետության եզակի համալիրը բաղկացած է եկեղեցուց և քահանայի տնից, որը գտնվում են Պառնաս բլրի վրա՝ շրջապատված դարավոր ծառերով։

## Պատմություն
Բլիզնե գյուղում Բոլոր սրբերի ծխական եկեղեցու շինարարությունը վերագրվում է 15-րդ դարի կեսերին։ Տաճարը կառուցվել է ուշ փայտե գոթական ոճով, և բացի իր ուղղակի նշանակությունից, այն կատարել է պաշտպանական կառույցի գործառույթներ։ Առաջին անգամ հիշատակվել է 1470 թվականին։

XVII դարում եկեղեցին շրջապատվել է էր պաշտպանողական պատնեշներով։ Նույն դարի առաջին կեսին կառուցվել են զանգակատունը և քահանայի տունը։

19-րդ դարի սկզբին քանդվել են եկեղեցին շրջապատող սոբոտիները։

1964-1980 թվականներին շենքն ամբողջությամբ վերականգնվել է։

## Ճարտարապետություն
Բոլոր սրբերի եկեղեցին ամբողջությամբ կառուցվել է եղևնու տաշած գերաններից՝ առանց մեխի օգտագործման։ Արևմուտքից նրան հարում է զանգակատունը։ Եկեղեցու տանիքը ծածկված է կղմինդրով։ Եկեղեցու շուրջն ընկած տարածքը աղյուսե մատուռներով փայտե ցանկապատով։

Եկեղեցին կազմված է սանդղամուտքից, գավիթից, գլխավոր և երկու հարակից սրահներից։ Հարուստ ձևավորմամբ ինտերիերը հատուկ է առաջին հերթին 1550, 1649 և 1700 թվականներին որմնանկարներով, 16-րդ և 17-րդ դարերի նկարներով, ինչպես նաև լավ պահպանված հարթաքանդակով և 14-րդ դարի քանդակների հավաքածուով։

1604 թվականի փայտե ամբիոնը կառուցված է ուշ ռենեսանսի ոճով։ Երկու կողմնակի սրահները կառուցվել են 17-րդ դարում բարոկկո ոճով։ Ձախակողմյան սրահում գտնվում է Աստվածամոր հրաշագործ արձանը, որը պահպանվել է 16-րդ դարի ուշ գոթիկայի ոճի տրիպտիխից։

Եկեղեցու մոտ գտնվում է քահանայի փայտե տունը, որն առաջին անգամ հիշատակվել  է 1699 թվականին։ Ներկայում այնտեղ գտնվում է թեմական թանգարանը, որտեղ ներկայացված են եկեղեցական արվեստի արժեքավոր նմուշներ։ Շենքի տանիքը պատված է ծղոտով։

## ՅՈՒՆԵՍԿՕ-ի Համաշխարհային ժառանգության օբյեկտ
2003 թվականին Լեհաստանի հարավում գտնվող մի շարք այլ փայտե եկեղեցիների հետ միասին Բլիզնեի Բոլոր սրբերի եկեղեցին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

## Ծանոթագրություն

## Արտաքին հղումներ
* Բոլոր սրբերի եկեղեցի Բլիզնեում 
* Բլիզնեի Բոլոր սրբերի եկեղեցին Blizne.wiara.org.pl կայքում
* Եկեղեցու պատմությունն ու լուսանկարները (Polska — Podkarpackie — Blizne) 

Կատեգորիա:Լեհաստանի կաթոլիկ եկեղեցիներ
Կատեգորիա:Համաշխարհային ժառանգություն Լեհաստանում
Անտառի ոգին

**Անտառի ոգին** (), խորհրդային տիկնիկային մուլտֆիլմ, որը նկարահանվել է 1988 թվականին, «Սոյուզմուլտֆիլմ» կինոստուդիայում, յուրահատուկ բուֆոնադի ժանրով, ըստ ռուսական ժողովրդական հեքիաթների մոտիվների։ Սցենարիստ Միխայիլ Լիպսկերովի առաջին ամենահայտնի աշխատանքներից մեկն է։

## Սյուժե
Մի անգամ գիշերով Բաբա Յագան գտնում է Անտառի ոգուն և ասում է, որ Իվանուշկա եղբայրը նրանից չի վախենում, ինչը նշանակում է, որ նրան չի հարգում։ Անտառի ոգին համաձայնում է կախարդի` տղային վախեցնելու առաջարկին։ Այդ ժամանակ ծառի փչակում ապրող Նապաստակը գզգզում է Անտառի ոգու մազերը, այնուհետև հետ է գնում և թափահարում է թաշկինակը։ Անտառի ոգին սկսում է բղավել և իսկական երկրաշարժ է առաջացնում։ Նապաստակը բռնվում է սնկից, իսկ Բաբա Յագան թաքնվում է վառարանի հետևում, ասելով, որ նա արդեն հարգում է անտառի ոգուն։ Բայց Անտառի ոգին ոչ մեկին չէր վախեցնում, այլ միայն արթնացրել էր Ագռավին, որն սկսում է նրան ծեծել սնկով, մինչև որ վերջինս հանդարտվում է։ Այդ ժամանակ նենգ կախարդը որոշում է անտառի ոգուն սարսափելի դարձնել, որպեսզի միայն նրա տեսքից նրան հարգեն։ Անտառի դյուրահավատ տերը վեր է ածվում Կոշչեյի, իսկ հետո փնտրում է Իվանուշկային, բայց գտնում է Ալյոնուշկային, սակայն սիրահարվում է նրան։ Բաբա Յագան ցանկանում է Իվանուշկային բռնել Ալյոնուշկայի օգնությամբ։ Բայց անտառի ոգին հրաժարվում է այս առաջարկից և նորից ինքն է դառնում։ Հետո Բաբա Յագան առաջարկում է նրան դառնալ ճահճային հրեշ, որպեսզի դուր գա Ալյոնուշկային։ Բայց երբ Անտառի ոգին հրեշ է դառնում, չար ծեր կինը կոճղի վրա սփռոց է փռում, դրա վրա դնում է ափսե և աղաման, և ասում, որ ուզում է Իվանուշկային ուտել։ Անտառի ոգին հասկանում է, որ իրեն խաբել են, և նա նորից իր նախկին տեսքն է ընդունում, քշում է կախարդին և գնում է ծանոթանալու Ալյոնուշկայի հետ։ Իսկ Նապաստակն ի վերջո բացատրում է նրան, որ հարգում է նրան ոչ թե վախից, այլ` խղճի համար։

## Հեղինակներ

## Թողարկումներ VHS և DVD ձևաչափերով

## Ծանոթագրություններ

## Գրականություն
*  . Книга по мультфильму. Художник И. Кострина.

## Արտաքին հղումներ
* 
* «Հարգարժան անտառի ոգին» «Հայրենական կինոյի հանրագիտարան» կայքում

Կատեգորիա:1988 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Ինստագրամում ամենաշատ հետևորդներ ունեցող հաշիվների ցանկ

[upright|thumbnail|[Կրիշտիանու Ռոնալդուն Ինստագրամում ամենաշատ հետևորդներ ունեցող անհատն է՝ ավելի քան 223 միլիոն հետևորդներով։]]
Այս ցուցակը պարունակում է լուսանկարների և տեսանյութերի տարածման համար **[[Ինստագրամ]] սոցիալական հարթակում 50 ամենաշատ հետևորդներ ունեցող հաշիվները**։ 2020 թվականի հունիսի դրությամբ ամենաշատ հետևորդներ ունեցող անհատը պորտուգալացի ֆուտբոլիստ Կրիշտիանու Ռոնալդուն է՝ ավելի քան 223 միլիոն հետևորդներով, իսկ ամենաշատ հետևորդներ ունեցող կինը ամերիկացի երգչուհի Արիանա Գրանդեն է՝ ավելի քան 189 միլիոն հետևորդներով։ Ինստագրամն ունի իր սեփական բրենդային կայքէջը հարթակում, որն ավելի քան 352 միլիոն հետևորդ է հաշվարկում՝ այն ամենաշատ հետևորդներ ունեցող հաշիվն է։ National Geographic-ն այդ առումով երկրորդ բրենդային հաշիվն է՝ ավելի քան 577 միլիոն հետևորդներով։ Ընդհանուր առմամբ 19 հաշիվ գերազանցել է 100 միլիոն բաժանորդի ցուցանիշը։

## Ամենաշատ հետևորդներ ունեցող հաշիվներ
Հետևյալ աղյուսակը թվարկում է Ինստագրամում ամենաշատ հետևորդներ ունեցող 50 հաշիվները 2020 թվականի հունիսի 7-ի դրությամբ, նրանց հետևորդների թիվը՝ կլորացված է մինչև միլիոնը, ինչպես նաև յուրաքանչյուրի մասնագիտությունը կամ գործունեությունը և երկիրը։

## Տես նաև
* Ինստագրամի ամենաշատ հավանում ստացած լուսանկարների ցանկ
* ՅուԹյուբում ամենից շատ դիտված տեսահոլովակների ցանկ
* Թվիթեր սոցիալական կայքի ամենաշատ հետևորդներ ունեցող օգտատերերի ցանկ
* Սպոթիֆայում ամենաշատ հետևող արտիստների ցուցակը

## Ծանոթագրություններ

Կատեգորիա:Համացանց
Կատեգորիա:Համեմատական ցանկեր
Ալթայի ոսկե լեռներ

**Ալթայի ոսկե լեռներ**, անուն, որով 1998 թվականին ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկվել են Ռուսաստանի  տարածքում ձգվող Ալթայի լեռների երեք հատվածներ.

* Ալթայի արգելոցը և Տելեցկոյե լճի բուֆերային գոտին (965 753 հեկտար),
* Կատունի արգելոցը և Բելուխա լեռան բուֆերային գոտին (392 800 հեկտար),
* Ուկոկ սարահարթը (252 904 հա)։

Պահպանվող տարածքի ընդհանուր մակերեսը կազմում է 16 175 կմ²։

Այս տարածքների ընտրությունը պայմանավորված է նրանով, որ հենց այդտեղ է Սիբիրում իր ամբողջականությամբ առավել լիովին ներկայանում են ալպյան բուսականության գոտիների հաջորդականությունը՝ տափաստանային, անտառատափաստանային, խառը անտառների, ենթալպյան և ալպյան գոտիներ։ Բացի այդ, հաշվի է առնվել այդ տարածքների կարևորությունը հազվագյուտ կենդանիների պոպուլյացիայի պահպանման համար, ինչպիսիք են ձյունահովազը, սիբիրյան լեռնային այծը և Ալթայի արգալին։

Պաշտպանության գոտում կան պազիրիկյան գերեզմանատեղիների հայտնաբերման որոշ վայրեր։

Բնության պահպանության միջազգային միությունը մտահոգություն է հայտնում, որ չնայած այդ տարածքները Համաշխարհային ժառանգության ցուցակում ընդգրկելուն, ինչը պետք է երաշխավորեր նրանց հատուկ պահպանվող կարգավիճակը, այդտեղ շարունակում է ակտիվ որսագողությունը։ Բնապահպանների շրջանում մտահոգություն է առաջացնում նաև Կոշ-Ագաչա գազատարի և Ուկոկով անցնող ու դեպի Չինաստան ձգվող արագընթաց մայրուղու կառուցման նախագիծը։

## Ծանոթագրություններ

## Գրականություն
* 

## Արտաքին հղումներ
* Օբյեկտների աշխարհագրական դիրքը

Կատեգորիա:Համաշխարհային ժառանգություն Ռուսաստանում
Ալեհեր առյուծը

**Ալեհեր առյուծը** (), ռեժիսոր Անդրեյ Խրժանովսկու ռուսական մուլտիպլիկացիոն ֆիլմը, որը նկարահանվել է 1995 թվականին։

Սյուժեն հիմնված է Տոնինո Գուերրայի հեքիաթ-առակի և Սերգեյ Բարխինի նկարների վրա։ Երաժշտության հեղինակները Նինո Ռոտան ու Աստոր Պիացոլան են։

Մուլտֆիլմը ստացել է «Նիկա» մրցանակ 1996 թվականին՝ լավագույն անիմացիոն ֆիլմ անվանակարգում։

## Սյուժե
Առյուծ Ամադեոն երկար ժամանակ եղել է պարոն Պիրետիի կրկեսի աստղը։ Նա բոլոր ներկայացումների ամենակարևոր կերպարն էր, նրան բոլորը հարգում էին և սիրում, իսկ նրա կյանքը մշտական տոն էր։

Մի օր նա հանդիպում է էգ առյուծի, բայց նրանք չէին կարող լինել միասին, և այդ պահին նրա կյանքը կարծես փոխվում է։ Նա սկսում է ավելի հաճախ մտածել կյանքի և ազատության մասին։ Ամբողջ ժամանակ իր մտքում մտածելով` նա չի կարողանում նախկինի պես ելույթ ունենալ։ Նրա համբավը կորչում է, և նա իր տիրոջ համար դառնում էր մի սովորական կենդանի։

Մուլտֆիլմը մի տխուր պատմություն է ծերության, չիրականացված երազանքների և կյանքի անիմաստության մասին։

## Հեղինակներ
* Ռեժիսոր` Անդրեյ Խրժանովսկի
* Սցենարի հեղինակ` Տոնինո Գուերրա
* Պրոդյուսերներ` Ա. Գերասիմով, Ա. Խրժանովսկի
* Տնօրեն` Ռ. Սոկոլովա
* Խմբագիր` Ռ. Ֆրիչինսկայա
* Մոնտաժող` Ն. Տրեշևա
* Նկարիչներ` Ա. Անդրիյանկո, Պ. Կոտով, Վ. Մորոզով, Վ. Մեջիբովսկի

## Մասնակցություն փառատոններին և մրցանակներ
* 1995` «Պատուհան դեպի Եվրոպա» կինոփառատոն Վիբորգում, լավագույն անիմացիոն ֆիլմ
* 1995` «ԿՐՈԿ» միջազգային կինոփառատոն, մրցանակ «ՄԻնչև 30 րոպե» անվանակարգում
* 1995`  Կաննի կինոփառատոն` մասնակցություն «Հատուկ հայացք» ծրագրին
* 1995` «Նիկա» մրցանակ` լավագույն անիմացիոն ֆիլմ անվանակարգում
* 1996` «Ուղերձ մարդուն» միջազգային կինոփառատոն` «Ոսկե կենտավրոս» մրցանակ
* 1996` Անիմացիոն ֆիլմերրի միջազգային փառատոն Հիրոսիմայում, հատուկ դիպլոմ
* 1996` Կրկեսի արվեստին նվիրված միջազգային կինոփառատոն Նեկսոնում (Ֆրանսիա), «Ոսկե խոյ» մրցանակ
* 1996` Անիմացիայի համառուսական փառատոն Տարուսում, մրցական ռեժիսուրայի համար
* 1997` Անիմացիոն ֆիլմերի միջազգային կինոփառատոն Լոս Անջելեսում

## Ծանոթագրություններ

## Արտաքին հղումներ
* Киноафиша.ру
* Հայրենական կինոյի հանրագիտարան

Կատեգորիա:Մուլտֆիլմեր կրկեսի մասին
Կատեգորիա:Մուլտֆիլմեր առյուծների մասին
Կատեգորիա:Հորինված առյուծներ
Երևանի գլխավոր ճարտարապետ

**Երևանի գլխավոր ճարտարապետ՝**Երևան քաղաքի աշխատակազմի առանցքային պաշտոններից մեկը։ Երևանի գլխավոր ճարտարապետը վերահսկում է քաղաքապետարանի աշխատակազմի ճարտարապետության և քաղաքաշինության, քաղաքաշինության և հողի վերահսկողության վարչությունների և քաղաքաշինական գործունեության հատուկ կարգավորման ծրագրերի բաժնի աշխատանքները։

## Պատմություն
մինի|Բորիս Մեհրաբյանի սիտուացիոն հատակագիծ, 1906-1911
Մինչ Խորհրդային կարգերի սահմանումը ըստ երևույթին նման պաշտոն չի եղել, իսկ քաղաքին վերաբերվող ճարտարապետական հարցերը պատվիրակվել են տարբեր կառույցներում պաշտոն զբաղեցնող կամ անհատ ճարտարապետների։ Նման օրինակ աշխատանք է իրականացրել ճարտարապետ ու ինչպես նրան ներկայացնում են հիշատակությունների մեջ քաղաքային տեխնիկ Բորիս Մեհրաբյանը, ով 1906-1911 թվականներին ստեղծեց Երևան քաղաքի սիտուացիոն հատակագիծը՝ ամենամանրամասն քարտեզը, որ գոյություն է ունեցել մինչ այդ։ Այս հատակագիծը մեծապես օգնեց նաև Ալեքսանդր Թամանյանին, ով Առաջին հանրապետության տարիներին սկսեց գծել Երևանի նախագծային հատակագիծը, որն ավարտեց 1924-1925 թվականներին։

Երևանի առաջին ճարտարապետն է եղել Նիկողայոս Բունիաթյանը 1924-1938 թվականներին։

## Պաշտոնական լիազորություններ
Երևանի գլխավոր ճարտարապետի լիազորություններն են՝*1) քաղաքապետի հանձնարարությամբ իրականացնում է ավագանու և քաղաքապետի մոտ քննարկվելիք քաղաքաշինության վերաբերյալ հարցերի նախապատրաստումը և դրանց նախնական քննարկումը.*

*2) կազմակերպում և ապահովում է քաղաքաշինության և ճարտարապետության ոլորտների զարգացումն ապահովող և գործունեությունը կանոնակարգող իրավական ակտերի նախագծերի մշակումը, ներկայացնում առաջարկություններ քաղաքաշինական գործունեության կանոնակարգման վերաբերյալ.*

*3) ապահովում է քաղաքապետարանի քաղաքաշինության ոլորտի զարգացման և գործունեության ամենամյա և քառամյա աշխատանքային ծրագրերի մշակումը.*

*4) ապահովում է քաղաքի առանձին հատվածների կառուցապատման և վերակառուցման քաղաքաշինական և ներդրումային ծրագրերի մշակումը, հետևողական աշխատանքներ է իրականացնում մայրաքաղաքի ներդրումային վարկանիշի ձևավորման ուղղությամբ.*

*5) ապահովում է Երևանի գլխավոր հատակագծի իրականացման միջոցառումների ծրագրի մշակումը և իրագործումը.*

*6) ապահովում է մայրաքաղաքի քաղաքաշինական զարգացման հայեցակարգի, ինչպես նաև կանխատեսումային ծրագրերի մշակումը.*

*7) քաղաքաշինական գործունեության իրականացման ընթացքում ապահովում է քաղաքի տարածքի օգտագործման համապատասխանությունը հաստատված քաղաքաշինական ծրագրային փաստաթղթերին.*

*8) օժանդակում է Երևանի քաղաքաշինական կադաստրի համակարգի ձևավորման և գործունեության կազմակերպման աշխատանքներին:*

*9) քաղաքապետի հանձնարարությամբ իրականացնում էայլ գործառույթներ:*

## Ծանոթագրություններ

Կատեգորիա:Երևան
Թիմ Հանտ

**Ռիչարդ Թիմոթի Հանտ** (, ), բրիտանացի կենսաքիմիկոս, 2001 թվականի Նոբելյան մրցանակի դափնեկիր բժշկության և ֆիզիոլոգիայի բնագավառում, որին արժանացել է ցիկլինով և ցիկլին-կախվածության կինեզի միջոցով կորիզավոր բջջի կենսական ցիկլի կարգավորման բացահայտման համար։

1991 թվականին դարձել է Լոնդոնի թագավորական ընկերություն անդամ, իսկ 1999 թվականին՝ ԱՄՆ-ի գիտությունների ազգային ակադեմիայի օտարերկրյա անդամ։

## Սեքսիստական սկանդալ
2015 թվականի հունիսի 9-ին Թիմ Հանտը ելույթ է ունեցել Հարավային Կորեայի մայրաքաղաք Սեուլում կայացած գիտական լրագրության գիտաժողովի պաշտոնական ընթրիքի ժամանակ։ Իր ողջույնի խոսքում, ինչպես հայտնի է դարձել, նա ասել է.

Տարօրինակ է, որ այնպիսի շովինիստական հրեշի, ինչպիսին ես եմ, խնդրել են ելույթ ունենալ կին գիտնականների առջև։ Ես ունեմ երեք խնդիր լաբորատորիայի աղջիկների հետ՝ դու սիրահարվում ես նրանց, նրանք սիրահարվում են քեզ, և երբ նրանց քննադատում ես, նրանք լաց են լինում։ Հավանաբար անհրաժե՞շտ է առանձին լաբորատորիաներ ստեղծել տղաների և աղջիկների համար։

Իսկ հիմա՝ լուրջ։ Ես հիացած եմ Կորեայի տնտեսական զարգացմամբ։ Եվ կին գիտնականները անվիճելիորեն դրանում մեծ դեր են խաղացել։ Գիտությանը անհրաժեշտ են կանայք, և դուք պետք է զբաղվեք գիտությամբ՝ չնայած բոլոր խոչընդոտներին, չնայած ինձ նման հրեշների գոյությանը։

Այդ կատակը ընդունվել է որպես «սեքսիստական» ներկա կին լրագրողներից մեկի կողմից, և համատեքստից դուրս հանված արտահայտությունները հրապարակվել են նրա Թվիթերում, ինչի հետևանքով հետագայում քննադատության ալիք է բարձրացել Հանտի դեմ։ Դրա պատճառով գիտնականը ստիպված է եղել հրաժարական տալ պատվավոր պրոֆեսորի պաշտոնից, ինչի մասին հաղորդվել է Լոնդոնի համալսարանական քոլեջի կայքում։ Հետագայում մի շարք գիտնականներ և լրագրողներ կասկածի տակ են առել ինչպես տեղի ունեցածի վերաբերյալ հասարակության կտրուկ վերաբերմունքի արդարացիությունը, այնպես էլ Հանտի խոսքերի կոռեկտությունը։

## Հասարակական գործունեությունը
2016 թվականին ստորագրել է Գրինփիսին, Միավորված ազգերի կազմակերպությանը և ամբողջ աշխարհի ղեկավարություններին ուղղված կոչը՝ դադարացնելու պայքարը Գենետիկորեն մոդիֆիկացված օրգանիզմների դեմ։

## Անձնական կյանքը
Թիմ Հանտն ամուսնացել է Մերի Քոլինզի հետ, որը նույնպես սովորել է Քեմբրիջի համալսարանում։ Նրանք ունեն երկու դուստր։

## Մատենագիտություն
### Ընտրյալ հրապարակումներ
*
*
*
*
*
*
*
*
*
*
*
*
*
*
*
*
*
*
*
*
*

## Ծանոթագրություններ

Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Անգլիացի կենսաբաններ
Կատեգորիա:Անգլիացի կենսաքիմիկոսներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Բրիտանացի գիտնականներ
Կատեգորիա:Բրիտանացի նոբելյան մրցանակակիրներ
Կատեգորիա:Բրիտանացի քիմիկոսներ
Կատեգորիա:Թագավորական շքանշանով պարգևատրվածներ
Կատեգորիա:Լոնդոնի թագավորական ընկերության անդամներ
Կատեգորիա:Նոբելյան մրցանակի դափնեկիրներ
Կատեգորիա:Քեմբրիջի համալսարանի շրջանավարտներ
Կատեգորիա:Օքսֆորդի համալսարանի շրջանավարտներ
Էրիկ Դեյն

**Էրիկ Ուիլյամ Դեյն** (, ), ամերիկացի դերասան։ Ավելի հայտնի է «Գրեյի անատոմիա» սերիալի բժիշկ Մարկ Սլոանի դերով։

## Կենսագրություն
Դեյնը ծնվել է Սան Ֆրանցիսկոյում՝ տնտեսուհու և դիզայների ընտանիքում։ Ունի կրտսեր եղբայր։ Ավարտել է Սան Մատեոյի (Կալիֆոռնիա) միջնակարգ դպրոցը։ Դպրոցում զբաղվել է սպորտով, բայց որոշել է մասնակցել Արթուր Միլլերի «Իմ բոլոր որդիները» պոեմի հիման վրա բեմադրված դպրոցական ներկայացմանը։

## Գործուենություն
1993 թվականին Դեյնը տեղափոխվեց Լոս Անջելես, որտեղ խաղաց փոքր դերեր «Զանգով փրկվածները», «Հրաշալի տարիներ», «Ռոզաննա», «Ամուսնացածները… երեխաների հետ» հեռուստասերիալներում։ 2000 թվականին հայտնվեց «Կախարդվածները» հեռուստասերիալի դրվագում։ «Զամբյուղ» ֆիլմը դարձավ Դեյնի առաջին մեծ աշխատանքը։ Նա նաև նկարահանվել է «Զոե, Դունկան, Ջեք և Ջեյն», «Տոն», «Դրեյֆ» և «Իքս մարդիկ։ Վերջին մարտը» ֆիլմերում։

2005 թվականին Դեյնը հաստատվեց բժիշկ Մարկ Սլոանի դերում «Գրեյի անատոմիա» հեռուստասերիալում։ Հանդիսատեսի դրական արձագանքը թույլ տվեց Դեյնի հերոսին դարձնել մշտական կերպար։ Տեսարանը, որտեղ Սլոանը թաց դուրս է գալիս լոգասենյակից՝ սրբիչով փաթաթված, կոչվել է «լավագույն պահ»։

2006 թվականի դեկտեմբերին Դեյնը հանդես եկավ «Հարսանեկան կռիվներ» հեռուստաֆիլմում՝ կատարելով գեյ եղբոր դերը, որը գնում էր նույնասեռ ամուսնության պաշտպանությանն ուղղված միտինգի։

2010 թվականին Փետրիկ Դեմպսիի հետ հայտնվեց «Սուրբ Վալենտինի օրը» ռոմանտիկ կատակերգությանում։ Նա ներկայացնում էր «Creative Artists Agency» զվարճալի գործակալությունը, որի ծառայություններից օգտվում էին Մերիլ Սթրիփը, Նատալի Փորտմանը և Ռիզ Ուիզերսփունը։

## Անձնական կյանք
2004 թվականի հոկտեմբերի 29-ին Դեյնն ամուսնացավ դերասանուհի Ռեբեկկա Գեյհարթի հետ։ 2010 թվականի մարտի 3-ին ծնվեց նրանց աղջիկը՝ Բիլլի Բեատրիսը։ 2008 թվականի փետրվարի 6-ին «OK!» ամսագիրը հայտնեց, որ Դեյնն անցնում է մաշկի քաղցկեղի բուժման ընթացակարգեր։ Դերասանը հերքեց այդ տեղեկությունները և դատի տվեց ամսագրի հրատարակչին։

2011 թվականի դեկտեմբերի 28-ին ծնվեց նրանց երկրորդ աղջիկը, որին անվանեցին Ջորջիա Ջերալդինա։

## Հիվանդություն և մահ
2025 թվականի ապրիլին Դեյնը հայտարարել է, որ իր մոտ ամիոտրոֆիկ կողմնային սկլերոզ է ախտորոշվել։

Նա առաջին անգամ ախտանիշներ է ունեցել 2024 թվականի սկզբին։ 2025 թվականի հունիսին դերասանն ամբողջությամբ կորցրել էր աջ ձեռքի կառավարումը, իսկ 2025 թվականի հոկտեմբերին նա սկսել է մշտապես տեղաշարժվել անվասայլակով։

Դեյնը մահացել է 2026 թվականի փետրվարի 19-ին՝ 53 տարեկան հասակում (ախտորոշումից մեկ տարի չանցած)։ Մահվան հիմնական պատճառը եղել են հիվանդությունից առաջացած բարդությունները։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Մուհամմադ ալ-Հարիրի

**Մուհամմադ ալ-Կասիմ իբն Ալի իբն Մուհամմադ իբն Ուսման իբն ալ-Հարիրի**, (, ), արաբ գրող, պոետ, փիլիսոփա։

## Կենսագրություն
Ալ Հարիրին հարուստ հողատիրոջ, մետաքսի առևտրով զբաղվող վաճառականի որդի էր։ Ստացել է լավ կրթություն, գրել սկսել է վաղ հասակից։ Հրապուրվել	է գրական արաբերենի քերականությամբ, բառագիտությամբ։ Բասրայում ղեկավարել է փոստային բաժանմունքը։ Ալ Հարիրին ղեկավարությանը հայտնում էր քաղաքի կասկածելի մարդկանց և իրադարձությունների մասին։																

Երկար ժամանակ ապրել է բեդուինների մոտ, որոնք համարվում են դասական արաբերենի, նախաիսլամական լեզվի, պոեզիայի և Ղուրանի կրողները։ Գրել է մի շարք փիլիսոփայական աշխատություններ, որոնցում հանդես է եկել ընդդեմ գրավոր լեզվում խոսակցական էլեմենտների ներթափանցմանը։ Ստեղծել է բանաստեղծությունների և նամակների ժողովածու։	
																
Ալ Հարիրին առավել հայտնի է, որպես 50 մակամների շարքի հեղինակ, որոնք արագ դարձել են գրական հետազոտությունների առարկա, և դարերի ընթացքում համարվել՝ գեղարվեստական կատարելությոան օրինակ։ Հատկապես բարձր է գնահատվում դրանց ուսուցողական բնույթը։ Գրված մակամները եղել է անհայտ մեկի պատվերով, ենթադրվում է, որ դա կամ Բասրայի կառավարիչն է, կամ արաբական խալիֆ ալ Մուստարշիդայի վեզիր Անուշիրվան իբն Հալիդը, կամ Իբն Սադական, կամ էլ ալ Մուստազհիր խալիֆը։ Մակամներում ալ Հարիրը նկարներ է պատկերել Արաբական խալիֆաթի կյանքի անկման ժամանակաշրջանից։ Գլխավոր հերոս Աբու Զեյդ աս-Սերուջին ճարպիկ խաբեբա էր, բոլոր իրավիճակներում ելք գտնող։ Ալ Հարիրի մակամները Եվրոպայում հայտնի են XVII դարից ի վեր, ռուսերենով թարգմանվել են 1826 թվականից։

## Արտաքին հղումներ
* 

## Ծանոթագրություններ

Կատեգորիա:11-րդ դարի արաբ բանաստեղծներ
Կատեգորիա:Արաբ գրողներ
Կատեգորիա:Արաբ բանաստեղծներ
Կատեգորիա:Արաբ փիլիսոփաներ
Կատեգորիա:Իրաքցի բանաստեղծներ
Կատեգորիա:Արաբալեզու գրողներ
Մամշիտ

**Մամշիտ** (), նաբաթեական հին քաղաք Դիմոնայի մերձակայքում գտնվող Նեգև անապատում։ Քաղաքը Խնկի ճանապարհին ամենակարևորներից մեկն էր. վերջինս քարավանային ուղի էր Հարավային Արաբիայից դեպի Միջերկրական ծովի երկրներ, որով առաքվում էին ոչ միայն խունկ, մրտի և անուշահոտություններ, այլ նաև` ապրանքներ Հնդկաստանից տարանցիկ ճանապարհով այն ժամանակահատվածում, երբ հյուսիսային ճանապարհն արգելափակված էր ռազմական բախումների պատճառով։

Մամշիտը հիմնադրվել է մ.թ.ա. 1-ին դարում և բացի տարանցիկ կետից, ոռոգման համակարգի զարգացման շնորհիվ եղել է Նաբաթյան թագավորության գյուղատնտեսական կենտրոնը։

Քաղաքն արագորեն զարգացել է մինչև մ.թ.ա. 3-րդ դարի վերջերը, երբ Հնդկաստանի և Հռոմի միջև առևտուրը դադարել է այնքան բուռն լինել, ինչպես նախորդ դարերում։ Մամշիտի խնդիրներին ավելացել են նաև մի շարք խոշոր երկրաշարժեր։ Այն, ինչ մնացել էր ծաղկուն Մամշիտից, 634 թվականին նվաճել են արաբները, և քաղաքն ամայացել է։

2005 թվականին ՅՈՒՆԵՍԿՕ-ի որոշմամբ Մամշիտը, ինչպես և Իսրայելում Խնկի ճանապարհի ամբողջ հատվածը ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատկերասրահ

Պատկեր:Mamshit4.jpg|Մամշիտի եկեղեցին
Պատկեր:Mamshit5.jpg|Ընդհանուր տեսքը
Պատկեր:MosaicMamshit.jpg
Պատկեր:Mamshit1.jpg


## Ծանոթագրություններ

## Արտաքին հղումներ

*Mamshit National Park - official site
*Incense Route - Desert Cities in the Negev, UNESCO
*Pictures of Mamshit archeological findings
* Mamshit Detailed track and hiking info from Tourism, trip and travel to Israel

Կատեգորիա:Համաշխարհային ժառանգություն Իսրայելում
Դանթե Գաբրիել Ռոսսետտիի նկարների ցանկ

Ստորև ներկայացված է անգլիացի պրեռաֆայելիտ նկարիչ **[[Դանթե Գաբրիել Ռոսսետտի]]ի (1828—1882) ստեղծագործությունների ցանկը։** Նկարների մասին մանրամասները հիմնականում մեջբերվել են ըստ Ռոսսետտիի արխիվի, որոշ լրացուցիչ նկարներ ուսումնասիրվել են Ուոլքերի պատկերասրահից։

## 1840—1849

## 1850—1859

## 1860—1869

## 1870—1879

## 1880—1882

## Ծանոթագրություններ

## Արտաքին հղումներ

* Դանթե Գաբրիել Ռոսսետտիի ստեղծագործությունների արխիվ

Կատեգորիա:Դանթե Գաբրիել Ռոսսետտիի նկարներ
Կատեգորիա:Նկարների ցանկեր
KTurtle

**KTurtle** (Հայաստանում նաև` **Կրիայ**), ուսուցողական ծրագրային միջավայր կրիական գրաֆիկայի համար։ Այն թողարկվում է ազատ լիցենզիայով և KDE ուսուցողական նախագծի մաս է` KDE3-ից սկսած։

KTurtle-ն ունի ներկառուցված ծրագրավորման լեզու, որը հիմնված է Լոգո ծրագրավորման լեզվի վրա։ KTurtle-ն այն հազվադեպ ծրագրավորման լեզուներից է, որոնցում օգտագործվող հրահանգները կարող են թարգմանվել ծրագրավորողի մայրենի լեզվին, այդպիսով այն դարձնելով հատկապես օգտակար այն աշակերտներին ծրագրավորում սովորեցնելից, ովքեր այդքան էլ հմտացացած չեն անգլերենում։

KTurtle-ը ներառվում է Լինուքս-ի շատ փաթեթներում, օրինակ`  Red Hat, SuSE, Debian և Ubuntu միջավայրերում։ Տարբեր ծրագրային միջավայրերում ծրագիրը ներկայացվում է առանձին կամ KDE ուսումնական փաթեթի կազմում։

## Հիմնական հրահանգներ
### Տեղաշարժման հրահանգներ

* `Forward L` — շարժվել առաջ L քայլ
* `Backward L` — շարժվել հետ L քայլ
* `Go X,Y` — տեղափոխվել x, y կոորդինատներ
* `TurnRight A`  — կրիային թեքել աջ` А աստիճանով
* `TurnLeft A` — կրիային թեքել ձախ` А աստիճանով
* `Direction A` — կրիայի շարժման նախնական ուղղությունը հաստատել А աստիճան դեպի աջ
* `Reset` — մաքրում է կտավը և պարամետրերը բերում լռելայն արժեքների. կտավի չափը՝ 400x400, կրիայի դիրքը՝  (200, 200), 
* `Clear` — մաքրում է կտավը, բայց կրիային չի տեղափոխում նախնական դիրքին
* `repeat A` — կրկնում  է  A անգամ

### Նկարելու հրահանգներ

* `pendown` — իջեցնում է կրիայի գրիչը` որով կրիան նկարում է
* `penup` — բարձրացնում է կրիայի գրիչը և շարժման ընթացքում կրիան չի նկարում
* `penwidth N` — կրիայի գրչի թողած հետքի լայնությունը պիքսելներով
* `pencolor R,G,B` — կրիայի գրչի գույնը RGB մոդելով
* `canvascolor R,G,B` — կտավի գույնը RGB մոդելով
* `canvassize Lx,Ly` — փոխում է կտավի չափերը հորիզոնական` Lx և ուղղահայաց` Ly պիքսելներով
* `spritehide` — թաքցնել կրիային
* `spriteshow` — ցուցադրել կրիային

### Մաթեմատիկական հրահանգներ

* `round(x)` — կլորացնում է x-ը մինչև մոտակա ամբողջը։
* `random X,Y` — վերադարձնում է [X,Y] միջակայքին պատկանող պատահական թիվ։
* `mod X,Y` — վերադարձնում է X թիվը Y-ին բաժանելուց ստացված  մնացորդը։
* `sqrt X` — վերադարձնում է X թվի քառակուսի արմատը։
* `pi` — վերադարձնում է Pi հաստատուն թիվը՝ 3․14159 ։
* `sin X<br>cos X<br>tan X` — վերադարձնում է X թվի սինուսը, կոսինուսը կամ տանգենսը։
* `arcsin X<br>arccos X<br>arctan X` — վերադարձնում է X թվի արկսինուսը, արկկոսինուսը կամ արկտանգենսը։

### Երկխոսության հրահանգներ

* Մեկնաբանությունը տրվում է «#» սիմվոլով։
* `print "A = " + A` — էկրանին ցուցադրել `А =%А-ի արժեքը%`։
* `$x = ask "Ի՞նչ է ձեր անունը"` — փոփոխականի ներմուծում։ Բացվում է երկխոսական պատուհան մուտքի դաշտով, որտեղ գրված թիվը կամ տեքստը վերագրվում է $x փոփոխականին։

## Տես նաև
*Լոգո (ծրագրավորման լեզու)
*Կրիական գրաֆիկա
*Կրիա (ռոբոտ)
## Ծանոթագրություններ

## Արտաքին հղումներ
*KTurtle նախագծի էջը
*KTurtle ծրագրավորում
Բոննիերս կունստհալե

**«Bonniers Konsthall» պատկերասրահ** (), Ստոկհոլմ քաղաքում գտնվող արվեստի պատկերասրահ, որը բացվել է 2006 թվականի սեպտեմբերին «Maria Bonnier Dahlins stipendium» արվեստի մրցանակաբաշխության կրթաթոշակի հավակնորդների աշխատանքների ցուցադրությամբ։ Այն տեղակայված է ապակուց և բետոնից պատրաստված հինգ հարկանի եռանկյունաձև շենքում (կլորացված անկյուններով և կոր գծերով), որը նախագծվել է ճարտարապետ Յոհան Ցելսինգի կողմից, «*Maria Bonnier Dahlins stiftelse*» հիմնադրամի աջակցությամբ։

## Պատմություն և նկարագրություն
2006 թվականի սեպտեմբերին Ստոկհոլմի կենտրոնում բացվեց «Bonniers Konsthall» պատկերասրահը (կունստհալե), չնայած պատկերասրահում առաջին ցուցահանդեսները սկսել էին կազմակերպվել դեռևս տարվա սկզբին։ Պատկերասրահը մասնագիտացած էր ինչպես շվեդական, այնպես էլ արտասահմանյան (միջազգային) հեղինակների ստեղծագործությունների ցուցադրությամբ, որը  փորձում էր դառնալ ժամանակակից արվեստի գեղարվեստական խնդիրները քննարկելու հավաքատեղի («շարժիչ ուժ  դառնալ արվեստի մասին երկխոսությունների ստեղծման համար»)։ Այստեղ անցկացվում են հայտնի և սկսնակ նկարիչների և քանդակագործների ժամանակավոր ցուցահանդեսներ, խմբային միջոցառումները փոխարինում էին անհատական (երբեմն հետահայաց) ցուցադրություններին, հաճախ ստեղծվում էին գործեր հատուկ «Bonniers» սրահների համար։ Բացի ցուցահանդեսներից, «Bonniers Konsthall»-ը նաև կրթական գործունեություն է ծավալում ժամանակակից արվեստի բնագավառում, կազմակերպիչները ստեղծել են ինչպես հատուկ դպրոց (այնպես էլ ընտանեկան) և կազմակերպում են դասընթացներ, սեմինարներ ու շրջայցեր արվեստի սիրահարների համար։ Պատկերասրահը համագործակցում է Շվեդիայի և միջազգային մշակութային այլ հաստատությունների հետ՝ ցուցահանդեսների ստեղծման և կատալոգների հրատարակման գործում։ Հաստատությունը իր գործունեությունը սկսել է Մարիա Բոննիե Դալին (*Maria Bonnier Dahlins stiftelse*) հիմնադրամի ստեղծումով, երբ 1985 թվականին հաստատության հիմնադիր Ժանետ Բոնիեն ստեղծել է բարեգործական կազմակերպություն ի հիշատակ իր դստեր Մարիա Բոնիե Դալինի։ 1986 թվականից ի վեր հիմնադրամն ամեն տարի սահմանում է Մարիա Բոնիեր Դալինի անվան կրթաթոշակ, որը շնորհվում է մինչև 35 տարեկան շվեդ նկարիչներին։ Ապակե շենքը, որն ըստ մասնագետների արդուկի ձև ունի, կառուցվել  է ճարտարապետ Յոհան Պիտեր Ցելսինգի (*Johan Peter Folke von Celsing*) նախագծով, որը Ստոկհոլմի անտառային գերեզմանատան նոր դիակիզարանային շենքի հեղինակն էր։ Պատկերասրահի շենքը գտնվում է երկաթուղու հարևանությամբ` Կենտրոնական կայարանից մի քանի րոպե հեռավորության վրա։ 2017 թվականի մայիսի վերջից մինչև օգոստոսի վերջը պատկերասրահում անցկացվել է «*Another Side of the Shift*» խորագրով մեծամաշտաբ ցուցահանդես, որին մասնակցել են ավելի քան ութ տասնյակ նկարիչներ, այդ թվում այնպիսի հեղինակներ, ինչպիսիք են Բո Կրիստիան Լարսոնը (ծնվ. 1976), Կարլ Ֆրեդերիկ Ռոյտերսվերդը (*Reuterswärd*, 1934–2016), Հական Ռենբերգը և Ուլլա Վիգենը։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:2006 հիմնադրումներ Շվեդիայում
Կատեգորիա:2006 հիմնադրված թանգարաններ
Կատեգորիա:Պատկերասրահներ
Կատեգորիա:Ստոկհոլմի թանգարաններ
Engadget

**Engadget**, տեխնոլոգիաների թեմայով բազմալեզու բլոգ, որը նորություններ է հրատարակում գադջեթների և կենցաղային էլեկտրոնիակայի մասին։ Ներկա պահին Engadget-ում կա 4 անլեգերն և 6 տարբեր լեզուներով բլոգներ, որոնց խմբագիրները իրարից անկախ աշխատակազմեր են։ Engadget-ը ընդգրկվել է «Technorati top 100» վարկանշային աղյուսակի հնգյակում և TIME ամսագրի կողմից հիշատակվել է որպես 2010 թվականի լավագույն բլոգների մեկը։

## Պատմություն
Engadget-ը հիմադրվել է Gizmodo և Peter Rojas բլոգների նախկին խմբագիր և համահիմնդրի կողմից։

Կայքում ամեն օր թողարկվում են մի քանի հոդվածներ կենցաղային էլեկտրոնիկայի մասին, ինչպես նաև տեխնոլոգիական աշխարհի մասին որոշ ասեկոսեներ և սեփական կարծիքներ։ 2004 թվականի հոկտեմբերից ամեն շաբաթ հրապարակվում է Engadget Podcast, որում պատմվում է շաբաթվա նորությունների մասին։

Engadget-ը Weblogs, Inc. ցանցում խոշոր բլոգ է եղել։ Weblogs ցանցը գնվել է AOL-ի կողմից 2005 թվականին։

## Մրցանակներ
Engadget բլոգը արժանացել բազմաթիվ մրցանակների այդ թվում՝ 2004 Bloggie 2004 «Best Technology Weblog», Bloggie 2005 «Best Computers or Technology Weblog» և «Best Group Weblog»։ 2004 և 2005 թվականներին Engadget-ը Weblog Awards-ի կողմից ստացել է «Best Tech Blog» մրցանակը։

## Ծանոթագրություններ

## Արտաքին հղումներ
* engadget.com

Կատեգորիա:2004 հիմնադրումներ
Կատեգորիա:IOS-ի ծրագրային ապահովում
Կատեգորիա:ԱՄՆ-ի կայքեր
Կատեգորիա:Անդրոիդի ծրագրային ապահովում
Կատեգորիա:Բլոգ
Կատեգորիա:Համացանց
Ջասպեր պինգվինը։ Ճանապարհորդություն դեպի աշխարհի ծայրը

**Ջասպեր պինգվինը։ Ճանապարհորդություն դեպի աշխարհի ծայրը** (, ), 2008 թվականին նկարահանված լիամետրաժ անիմացիոն ֆիլմ, ստեղծվել է «Toons'N'Tales» ստուդիայում։ Գերմանիայում պրեմիերան կայացել է 2008 թվականի
հոկտեմբերի 2-ին։

## Սյուժե
Երիտասարդ Ջասպերն ապրում էր Հարավային բևեռում. դա իր ծննդավայրն էր, նրա ծնողների և ընկերների տունը։ Բայց մուլտֆիլմի հերոսը չէր կարողանում նստել իր տեղում, քանի որ նրան միշտ ձգում էր իր երազանքը, իսկ նրա երազանքը էր գնալ հեռավոր և իրեն անհայտ երկրները։ Բոլորը նրան ծաղրում էին, բայց, չնայած դրան պինգվինը հավատում էր, որ իր երազանքը կկատարվի։

Եվ մի անգամ ճակատագիրը տալիս է նրան այդ հնարավորությունը։ նա ծանոթանում է թութակ Կակապոյի հետ, որը ապրում էր հարավային կողմերում, և Ջասպերը որոշում է գնալ և տեսնել իրեն անծանոթ աշխարհը։ Իր եղբայր Ջունիորի հետ միասին նրանք հայտնվում են նավի վրա, որտեղ, ինչպես շուտով պարզվում է, ղեկավարում է չար բժիշկ Բլոկը, որը մեծ սիրում էր փորձություններ անել` հանուն հարստություն և զորություն ստանալու։ Կապիտանի դստեր` Էմմայի հետ միասին հերոսները կարողանում են հաղթել չար բժիշկին, և Ջասպերը կարողանում է ցույց տալ մյուսներին, թե ինչպիսին է իրականում աշխարհը։

## Նկարահանող խումբ
* Ռեժիսորներ` Էկարտ Ֆինգբերգ, Քեյ Դելվենդալ
* Պրոդյուսերներ` Սունիտա Սթրաք, Մարկ Դրամի, Ռոշ Լեներ
* Սցենարի հեղինակ` Ջոն Չեմբերս, Էրակտ Ֆինգբերգ, Մայքլ Մադել, Մարտին Կուադեն
* Դերերը հնչյունավորել են` Մալտե Արկոնա, Ռուֆուս Բեկ
* Կոմպոզիտոր` Ֆլորիան Տեսլոֆ

## Գրախոսականներ
* Olivier Bachelard. A l'aventure! abusdecine.com
* Bianka Piringer. Jasper und das Limonadenkomplott. cinefacts.de
* Renee Schonfeld. Jasper: Journey to the End of the World. commonsensemedia.org
* Katharina Gärtner. Ein kleiner Pinguin entdeckt die große Welt. Filmreporter.de
* Joachim Kurz. Kleiner Pinguin, ganz groß. kino-zeit.de
* Eckart Fingberg. JASPER UND DAS LIMONADENKOMPLOTT. moviemaze.de
* Nicolas Gilson. Jasper, Pingouin Explorateur. ungrandmoment.be, 09/02/2010.

## Ծանոթագրություններ

Կատեգորիա:2008 մուլտֆիլմեր
Կատեգորիա:2009 մուլտֆիլմեր
Կատեգորիա:Գերմանական մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Մուլտֆիլմեր պինգվինների մասին
Կատեգորիա:Գերմանական արկածային ֆիլմեր
Ֆերարայի մայր տաճար

**Ֆերարայի մայր տաճար** (), Իտալիայի Ֆերարա քաղաքի մայր տաճար, Ֆերարայի և Կոմակյոյի կաթոլիկ արքեպիսկոպոսության նստավայր։ Գտնվում է քաղաքի կենտրոնում՝ Ֆերարայի քաղաքապետարանի դիմաց, որը նախկինում եղել է դ’Էստե հերցոգների նստավայրը և բակով միացած է արքեպիսկոպոսական պալատին։ Նվիրված է Ֆերարայի հովանավոր համարվող Սուրբ Գևորգին։

## Կառուցման պատմություն
Ներկայիս տեղում տաճարը կառուցվել է 12-րդ դարում, երբ Ֆերարայի կենտրոնը տեղափոխվել է Պո գետի ձախ ափ։ Օծվել է 1135 թվականին։ Տաճարի սկզբնական վայրում Ֆերարայի նախկին հին կենտրոնում մինչ օրս գտնվում է Սուրբ Գևորգի թեմական եկեղեցին ():

Տաճարը  ռոմանական ոճով կառուցված եռանավ բազիլիկ է։ Գլխավոր (արևմտյան) ճակատամասը պատված է սպիտակ մարմարի սալիկներով։ Այն ունի կլոր պատուհաններ, բազմաթիվ բարձրաքանդակներ։ Ճակատամասի գլխավոր տարրը երկու սյուների վրա հենված փոքր պորտալն է, որը բնորոշ է իտալական միջնադարյան ճարտարապետությանը։ Պորտալը եզրափակվում է Տիրամոր քանդակով՝ գրկին մանուկ Քրիստոսը, իսկ Տիրամոր քանդակից վեր բարձրաքանդակներ միջոցով ներկայացվում է Ահեղ դատաստանը։ Գլխավոր պորտալը, որը գտնվում է փոքր պորտալի ներքևի հատվածում, զարդարված է բարձրաքանդակներով, որոնք ներկայացնում են երևակայական էակների։ Այն պսակում է Սուրբ Գևորգի պատկերով տիմպանը։

Տաճարի հարավային պատին կան երկհարկ լոջաներ։ Այստեղ է տեղակայված նաև տաճարի երկրորդ պորտալը, որը 18-րդ դարում ավելացվել է տաճարին կից առևտրական շարքերի կառուցման ժամանակ։ Այս պորտալի շուրջը եղել են տարվա եղանակների թեմայով սալիկներ, որոնք ներկայումս գտնվում են տաճարի թանգարանում։ Այս սալիկների վրա պատկերված են եղել հեթանոս աստվածներ, օրինակ՝ հունվարը ներկայացված է երկդեմ Յանուսի կերպարանքով։

Հարավային պատի մոտ զանգակատան կառուցումը սկսվել է դասական վերածննդի շրջանում՝ 1451-1493 թվականներին։ Այն կառուցվել է Լեոն Բատիստա Ալբերտիի նախագծով և սալիկապատվել սպիտակ և վարդագույն մարմարով։ Ավարտին է հասցվել 16-րդ դարում։

Աբսիդները, որոնք կառուցվել են Ռոսսետտիի նախագծով, զարդարված են աղյուսե կամարներով և մարմարյա սյուներով։

Տաճարի ներքին հարդարանքը ոչնչացել է 17-րդ դարի հրդեհից և վերականգնվել Ֆերարայի համար ոչ այնքան բարենպաստ ժամանակաշրջանում բարոկկո ոճով։ Հին ինտերիերից պահպանված առարկաներից առավել հետաքրքրություն են ներկայացնում հին երգեհոնի փեղկերը, որոնք նկարազարդել է Կոզիմո Տուրան։ Դրանք ներկայումս գտնվում են տաճարի թանգարանում։

## Պատկերասրահ

Պատկեր:Ferrara, duomo, protiro.JPG|Գլխավոր ճակատամասի փոքր պորտալը
Պատկեր:Ferrara, duomo, nicholaus, stipiti 06.JPG|Գլխավոր պորտալ (հատված)
Պատկեր:Ferrara, duomo, lato.JPG|Լոջա հարավային պատի մոտ
Պատկեր:Ferrara, duomo, campanile.JPG|Զանգակատուն և աբսիդ
Պատկեր:Cosmè Tura 036.jpg|Երգեհոնի փեղկեր
Պատկեր:Cosmè Tura 039.jpg|Երգեհոնի փեղկեր
Պատկեր:Via Giuseppe Mazzini. Ferrara, Italy.jpg|Զանգակատունը բացվում է դեպի Ջուզեպե Մացինի փողոց


## Տես նաև
* Ֆերարա
* Իտալիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* Տաճարի հատակագիծ
* Museo della Cattedrale — Il percorso iniziatico delle formelle 

Կատեգորիա:Իտալիայի եկեղեցիներ
Կատեգորիա:Իտալիայի տեսարժան վայրեր
Կատեգորիա:Համաշխարհային ժառանգություն Իտալիայում
Կատեգորիա:Ռոմանական ճարտարապետություն
Կատեգորիա:Տաճարներ այբբենական կարգով
Կատեգորիա:Ֆերարայի թանգարաններ
Բրեթ Ուայթլի

**Բրեթ Ուայթլի** *(, *), ավստրալիացի նկարիչ և գրաֆիկ, աբստրակտ էքսպրեսիոնիզմի  ամենավառ ներկայացուցիչներից մեկը։

[մինի|«Գրեթե մեկ անգամ» ''(Almost Once)'', 1991<br>Բրեթ Ուայթլիի աշխատանքներից Սիդնեյ Դոմեյնում ([Նոր Հարավային Ուելս (նահանգ)|Նոր Հարավային Ուելս, Ավստրալիա)]]

Բրեթ Ուայթլին Ավստրալիայի ամենահայտնի նկարիչներից մեկն է։ Իր քնարական էքսպրեսիոնիզմի և զսպվածության պակասի շնորհիվ համարվում է Ավստրալիայի ավանգարդ արվեստի շարժման առաջատար։ Արժանացել է բազմաթիվ մրցանակների և պարգևների։ Նրա աշխատանքները ցուցադրվում են բազմաթիվ պատկերասրահներում, այդ թվում՝ Ավստրալիայի ազգային պատկերասրահում (Կանբերայի),  Թեյթ պատկերասրահում (Լոնդոն) և Նյու Յորքի ժամանակակից արվեստի թանգարանում։

## Կենսագրություն
### Վաղ տարիներ
Բրեթ Ուայթլին ծնվել է 1939 թվականի ապրիլի 7-ին, Սիդնեյում, Նոր Հարավային Ուելս նահանգում։ Մանկությունն անցել է Սիդնեյի հյուսիսային արվարձանում գտնվող Լոնգուվիլում։ Յոթ տարեկան հասակում առաջին անգամ մասնակցել է նկարչական մրցույթի և հաղթել է։ Նախնական կրթությունը ստացել է Բաթուրսթի *Շոտլանդական բոլոր սրբերի քոլեջում* (**) և Բելեվյու Հիլլի շոտլանդական քոլեջում։ Ավարտել է 1955 թվականին։

1950-ական թվականների վերջին Բրեթ Ուայթլին հաճախել է Ջուլիանա էշտոնի արվեստի դպրոցի, ինչպես նաև Արևելյան Սիդնեյի Ազգային արվեստի դպրոցի երեկոյան դասընթացները։ Ապագա վարպետը երկարատև ուսումնական շրջագայություն է կատարել նաև Իտալիայում, որտեղ էլ ուսումնասիրել է Դուչչո դի Բուոնինսենիա և Պիեռո դելլա Ֆրանչեսկայի աշխատանքները։ 1960-ական թվականներին արժանացել է միջազգային ճանաչման։

## Ստեղծագործություն ու ձեռքբերումներ
Ուայլթլիի աշխատանքներ ցուցադրվել են Լոնդոնյան Մալբորո պատկերասրահում, որից հետո ճանաչման է արժանացել՝ Մեծ Բրիտանիայում ունենալով մեծաթիվ երկրպագուներ։ Նկարիչը 1964 թվականին Կասելում ցուցադրվել է ժամանակակից արվեստի *documenta*  III ցուցահանդեսում (նկարչության բաժնում)։

1985 թվականին Ուայթլին Սիդնեյում ձեռք է բերել մեծ պահեստային տարածք, որը նա վերազինել և դարձրել է արվեստանոց-ստուդիա և նրան կից ցուցահանդեսների սրահ։ Աշխատանքներն ավարտելուց հետո, 1988 թվականից մինչև 1992 թվականը՝ մինչև իր կյանքի վերջը, Ուայթլին ապրել է այդ արվեստանոցում։ Այժմ այս տարածքներն ունեն ազատ մուտք և ծառայում են տարբեր մշակութային ծրագրերի իրականացման համար, այդ թվում ցուցահանդեսների և այլն։ Այստեղ նաև ցուցադրված է Ուայթլիի նկարների, գրաֆիկական աշխատանքների և քանդակների հավաքածուն։

## Մահ
Բրեթ Ուայթլին մահացել է 1992 թվականի հունիսի 15-ին։ Նրա մահը վրա է հասել Նոր Հարավային Ուելս նահանգի Վուլոնգոնգում, Թիրուլ ծովափնյա արվարձանի մոթելում օպիատների գերդոզավորումից, որն ըստ դատաբժշկական քննության արդյունքների, նա «ինքնուրույն էր ներարկել»։

## Պարգևներ ու մրցանակներ
Ուայթլիի ստեղծագործություններն արժանացել են տարբեր պարգևների և մրցանակների։ Նրա աշխատանքները կարելի է տեսնել աշխարհի խոշորագույն թանգարաններում, ինչպիսիք են Թեյթ Մոդեռն պատկերասրահը Լոնդոնում, Նյու Յորքի Ժամանակակից արվեստի թանգարանը, Ավստրիալիայի ազգային պատկերասրահը Կանբերայում և այլն։

## Ծանոթագրություններ

## Արտաքին հղումներ
* 
* 
*  Վան Գոգի Գիշերային սրճարանը նկարի հիման վրա
* 
* 
* 
* 
* 

Կատեգորիա:Ավստրալիացի նկարիչներ
Կատեգորիա:Սյուրռեալիստներ
Ջին Թիրնի

**Ջին Էլայզա Թիրնի** (, 1920 թվական նոյեմբերի 19-1991 թվական նոյեմբերի 6), ամերիկյան դերասանուհի, «Օսկար» մրցանակի հավակնորդ.:

## Կենսագրություն
Ջին Թիրնին ծնվել է 1920 թվականի նոյեմբերի 19-ին՝ Նյու Յորքում։ Նրա հայրը՝ Հովարդ Շերվուդ Թիրնին, իռլանդական ծագմամբ ապահովագրական բրոքեր էր, իսկ մայրը՝  Բելլ Լավինիա Թեյլորը, ֆիզիկական դաստիարակության հրահանգիչ էր։ Նրա մանկությունն ու պատանեկությունը անցել է Կոնեկտիկուտում, որտեղ էլ ավարտել է դպրոցը։ Դրանից հետո նա երկու տարի ապրել է Եվրոպայում՝ Շվեյցարիայում հաճախելով Լոզանի միջազգային դպրոց, որտեղ սովորել է ֆրանսերեն։ Երբ նա որոշում է դերասանուհի դառնալ, հայրը նրան տալիս է Գրինվիչ գյուղի փոքրիկ թատերական ստուդիա, որտեղ նրա ուսուցիչը Բրոդվեյի ռեժիսոր Բենո Շնայդերն էր։

1938 թվականին տեղի է ունեցել Տիրնիի դեբյուտը Բրոդվեյում, որտեղ նա մի դույլով աղջկա դեր է խաղացել։ Բայց նույնիսկ նման էպիզոդիկ դերում նկատել է Varietyամսագրի քննադատներից մեկը, որը հիանալով նրա գեղեցկությամբ, նրան մի քանի տող է նվիրել իր սյունակում։

Համարվում էր Հոլիվուդի ամենագեղեցիկ դերասանուհիներից մեկը, առավել հայտնի դարձավ «Լորա» (1944) և «Աստված նրան դատավոր է» (1945) ֆիլմերում, որտեղ նա առաջադրվել էր Օսկար լավագույն դերասանուհու համար։ Բացի այդ, նա նկարահանվել է այնպիսի ֆիլմերում, ինչպիսիք են «Երկինքը կարող է սպասել» (1943), «ՈՒրվականը և միսիս Մյուրը» (1947), «Ամուսնական շրջանը» (1951) «Եգիպտացին» (1954), «Աստծո ձախ ձեռքը» (1955) և այլն։ Թիրնին շարունակել է նկարահանվել մինչև 1960-ականների կեսերը, որից հետո հանգիստ է անցել և հետագայում միայն մի քանի անգամ է հայտնվել հեռուստատեսությունում։

1941-1952 թվականներին դերասանուհին ամուսնացած է եղել դիզայներ Օլեգ Կասսինիի հետ, որից ունեցել է երկու դուստր՝ Անտուանետա Դարյան և Քրիստինան։ Անտուանետայի հղիության ընթացքում Ջինը  իր երկպագուից վարակվել է կարմրուկով։ Արդյունքում աղջիկը ծնվել է անհաս, կույր, խուլ և մտավոր հետամնաց։ Այս փաստից դրդված՝ Ագաթա Քրիստին գրել է «Եվ, ճաքելով, հայելին մատնում է...» վեպը։

Ջին Թիրնին, լինելով մոլի ծխող, մահացել է թոքերի լայնացումից 1991 թվականին՝ մինչև իր 71-ամյակից մի քանի օր առաջ։ Կինոարտադրության մեջ ունեցած ավանդի համար դերասանուհին արժանացել է աստղի Հոլիվուդի Փառքի ծառուղում։

## Ընտրված ֆիլմագրություն

## Ծանոթագրություններ



## Արտաքին հղումներ

Կատեգորիա:Ամերիկացի կինոդերասանուհիներ
Կատեգորիա:Հոլիվուդյան փառքի ծառուղի
Կատեգորիա:Օսկար կինոմրցանակ
Կատեգորիա:20-րդ դարի ամերիկացի դերասանուհիներ
Կատեգորիա:Կին ինքնակենսագիրներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Կատեգորիա:ԱՄՆ-ի հանրապետական կուսակցության անդամներ
Հոլիվուդյան փառքի ծառուղի՝ կինոարտադրության զարգացման գործում ներդրման համար դափնեկիրների ցանկ

### Ա

### Բ

### Գ

### Դ

### Է

### Թ

### Ժ

### Լ

### Հ

### Կ /Ք/

### Մ

### Յ

### Ն

### Շ

### Չ

### Պ

### Ջ

### Ռ

### Ս

### Վ

### Տ

### Ց

### Ու

### Փ

### Օ

### Ֆ

## ՏԵս նաև
* https://ru.wikipedia.org/wiki/%D0%93%D0%BE%D0%BB%D0%BB%D0%B8%D0%B2%D1%83%D0%B4%D1%81%D0%BA%D0%B0%D1%8F_%C2%AB%D0%90%D0%BB%D0%BB%D0%B5%D1%8F_%D1%81%D0%BB%D0%B0%D0%B2%D1%8B%C2%BB_%E2%80%94_%D1%81%D0%BF%D0%B8%D1%81%D0%BE%D0%BA_%D0%BB%D0%B0%D1%83%D1%80%D0%B5%D0%B0%D1%82%D0%BE%D0%B2_%D0%B7%D0%B0_%D0%B2%D0%BA%D0%BB%D0%B0%D0%B4_%D0%B2_%D0%B8%D0%BD%D0%B4%D1%83%D1%81%D1%82%D1%80%D0%B8%D1%8E_%D0%B7%D0%B2%D1%83%D0%BA%D0%BE%D0%B7%D0%B0%D0%BF%D0%B8%D1%81%D0%B8Հոլիվուդյան փառքի ծառուղի՝ հեռուստատեսության զարգացման գործում ներդրման համար դափնեկիրների ցանկ
* Հոլիվուդյան փառքի ծառուղի՝ թատրոնի զարգացման գործում ներդրման համար դափնեկիրների ցանկ
* https://ru.wikipedia.org/wiki/%D0%93%D0%BE%D0%BB%D0%BB%D0%B8%D0%B2%D1%83%D0%B4%D1%81%D0%BA%D0%B0%D1%8F_%C2%AB%D0%90%D0%BB%D0%BB%D0%B5%D1%8F_%D1%81%D0%BB%D0%B0%D0%B2%D1%8B%C2%BB_%E2%80%94_%D1%81%D0%BF%D0%B8%D1%81%D0%BE%D0%BA_%D0%BB%D0%B0%D1%83%D1%80%D0%B5%D0%B0%D1%82%D0%BE%D0%B2_%D0%B7%D0%B0_%D0%B2%D0%BA%D0%BB%D0%B0%D0%B4_%D0%B2_%D0%B8%D0%BD%D0%B4%D1%83%D1%81%D1%82%D1%80%D0%B8%D1%8E_%D0%B7%D0%B2%D1%83%D0%BA%D0%BE%D0%B7%D0%B0%D0%BF%D0%B8%D1%81%D0%B8Հոլիվուդյան փառքի ծառուղի՝ ռադիոյի զարգացման գործում ներդրման համար դափնեկիրների ցանկ
*

## Աղբյուր
* Անունների ամբողջական ցանկ

## Արտաքին հղումներ
* Պաշտոնական կայք
* Փառքի ծառուղին  Google maps-ում

Կատեգորիա:Հոլիվուդյան փառքի ծառուղի
Քրիստինա Շրյոդեր

**Քրիստինա Շրյոդեր ** (, ի ծնե Քյոլեր (*Köhler*), ), գերմանացի քաղաքական գործիչ։

## Կրթություն
Քրիստինա Շրյոդերը ստացել է ավարտական վկայական 1997 թվականին, որից հետո սովորել է սոցիոլոգիա, պատմություն, փիլիսոփայություն և քաղաքագիտություն Մայնցի համալսարանում։ Նա ստացել է դիպլոմ 2002 թվականին և փիլիսոփայության դոկտորի աստիճան 2009 թվականին։

## Կարիերա
Շրյոդերը Գերմանիայի երիտասարդական միությանը միացել է 1991 թվականին և Բունդեսթագի անդամ է 2002 թվականից։

2009 թվականի նոյեմբերի 30-ին նա նշանակվել է Անգելա Մերկելի աշխատասենյակում ընտանիքի, տարեց քաղաքացիների, կանանց և երիտասարդության հարցերով դաշնային նախարար, այդ պաշտոնը զբաղեցրել է մինչև 2013 թվականի դեկտեմբերի 17-ի կաբինետի լիազորությունների ժամկետի ավարտը։

## Անձնական կյանք
Շրյոդերը ապրում է Բեռլինում իր ամուսնու՝ Օլե Շրյոդերի, Բունդեսթագի գործընկերոջ հետ։ Նրա նշանակումից կարճ ժամանակ անց նրանք հայտարարեցին, որ մտադիր են ամուսնանալ 2010 թվականի փետրվարի 12-ին։ Նրանք ունեն երկու դուստր, որոնք ծնվել են 2011 և 2014 թվականներին։

Նա անկախ Ավետարանչական-լյութերական եկեղեցու անդամ է։

## Ծանոթագրություններ

## Արտաքին հղումներ
* Биография

Կատեգորիա:Գերմանիայի կին քաղաքական գործիչներ
Կատեգորիա:Գերմանիայի քրիստոնեական-դեմոկրատական միության անդամներ
Կատեգորիա:Մայնցի համալսարանի շրջանավարտներ
Կատեգորիա:Գերմանացի սոցիոլոգներ
Կատեգորիա:Փիլիսոփայական գիտությունների դոկտորներ
Կատեգորիա:Գերմանացի քաղաքագետներ
Կատեգորիա:Գերմանիայի կառավարության նախարարներ
Beauty Behind the Madness

**Beauty Behind the Madness**, կանադացի երգիչ The Weeknd-ի երկրորդ ստուդիական ալբոմը։ Այն թողարկվել է 2015 թվականի օգոստոսի 28-ին՝ XO և Republic Records լեյբլների միջոցով։ Ալբոմում առկա են երգեր այնպիսի արտիստների հետ, ինչպիսիք են Լաբրինթը, Էդ Շիրանը և Լանա Դել Ռեյը։

Ալբոմն ուղեկցվում է հինգ սինգլներով՝ «Often», «The Hills», «Can't Feel My Face», «In the Night» և «Acquainted»։ «The Hills», «Can't Feel My Face» երգերն գլխավորել են ամերիկյան Billboard Hot 100 չարթը։ Ալբոմի «Earned It» երգը, որը թողարկվել է որպես «Մոխրագույնի հիսուն երանգները» ֆիլմի սաունդթրեք սինգլ, The Weeknd-ը կատարել է «Օսկար» մրցանակաբաշխություն ժամանակ։

Ընդհանուր առմամբ ալբոմն դրական գնահատականների է արժանացել քննադատների կողմից և գլխավորել է տարբեր երկրների, ներառյալ ԱՄՆ-ի և Մեծ Բրիտանիայի չարթերը։ Ըստ Ֆոնոգրամմա արտադրողների միջազգային ֆեդերացիայի, այն դարձել է 2015 թվականի 10-րդ ամենալավ վաճառված ալբոմը՝ ամբողջ աշխարհում 1,5 միլիոն օրինակ վաճառքով։

## Երգացանկ

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ

## Թողարկման պատմություն

## Պարգևներ

## Ծանոթագրություններ

Կատեգորիա:2015 ալբոմներ
Կատեգորիա:Billboard 200 գլխավորած ալբոմներ
Կատեգորիա:The Weeknd ալբոմներ